નોટબંધીની સાથે-સાથે કોંગ્રેસ ઉપાધ્યક્ષ રાહુલ ગાંધી દ્વારા કરવામાં આવેલા ભ્રષ્ટાચારના આક્ષેપોના મામલે પણ લોકો મોદીની સાથે જ છે અને મોટા ભાગના લોકો તેને બેબુનિયાદ ગણાવે છે. સર્વે અનુસાર ૮ર.૭ ટકા લોકોનું માનવું છે કે રાહુલે મોદી સામે કરેલા આક્ષેપો બેબુનિયાદ છે. માત્ર ૧૭.૩ ટકા લોકો આ આક્ષેપોને ગંભીર માની રહ્યા છે. આ સર્વેમાં શહેરી, અર્ધશહેરી અને ગ્રામીણ વિસ્તારોના ઓછી આવક ધરાવતા વર્ગો, મધ્યમવર્ગો અને ઊંચી આવક ધરાવતા વર્ગના જુદી જુદી વયજૂથના લોકોને સવાલો કરવામાં આવ્યા હતા.